Datum: 14. 4. 2022

Št.:602-4/2022-2

**VABILO na študijska srečanja za strokovne delavce vrtcev**

Spoštovani!

Vabimo vas, da se nam pridružite na študijskih srečanjih za strokovne delavce vrtcev v šolskem letu 2022/2023. Vsebina srečanj je namenjena predstavitvi aktualnih vsebinskih sprememb in razlogov za prenovo kurikuluma za vrtce, ki poteka, ter povezavi med kurikulumom in kakovostnim izvedbenim kurikulumom s primeri iz vrtčevske prakse.

Študijska srečanja bodo 8-urna in bodo potekala v dveh delih:

* **prvi del** bo potekal na daljavo v obliki videokonference (4 ure). Prijavili se boste na enega od štirih datumov: 23. 8. 2022, 25. 8. 2022, 29. 8. 2022 in 31. 8. 2022.
* **drugi del** bo potekal v živo (4 ure), od 1. 9. 2022 do 14. 10. 2022. Prijavili se boste na eno od 55 študijskih srečanj za strokovne delavce vrtcev ali na eno od dveh srečanj za svetovalne delavce vrtcev, na določen datum in lokacijo.

V primeru poslabšanja epidemioloških razmer se bo drugi del študijskih srečanj izvajal na daljavo na iste datume, kot so predvideni za srečanja v živo. V tem primeru vam bomo obvestilo s povezavo poslali naknadno.

Na študijsko srečanje se lahko prijavite na spletni strani Zavoda RS za šolstvo: [www.zrss.si](http://www.zrss.si). Prijave bodo odprte **od 16. 5. 2022 do 24. 6. 2022**.

Srečanj (na daljavo in v živo) se bodo lahko udeležili samo prijavljeni strokovni delavci.

V postopku prijave se boste posebej prijavili na prvi in na drugi del študijskega srečanja. Po uspešni prijavi boste prejeli **potrditveno sporočilo**:

* o prijavi na prvi del srečanja, s povezavo na videokonferenco za datum, ki ste ga izbrali
* o prijavi za drugi del srečanja na izbrani datum in lokacijo, program srečanja in črtno kodo

**Črtna koda** je namenjena beleženju prisotnosti na delu srečanja, ki poteka v živo, zato jo morate nujno prinesti s seboj (predlagamo, da si jo natisnete ali poslikane s telefonom).

Za udeležbo na 8-urnem študijskem srečanju boste prejeli potrdilo, ovrednoteno z 0,5 točke.

Lep pozdrav,

|  |  |
| --- | --- |
| Brigita Žarkovič – Adlešičvodja središča za profesionalni razvoj | dr. Vinko Logaj direktor |

**PROGRAM SREČANJA**

1. del študijskega srečanja (na daljavo): **Predstavitev vsebinskih sprememb in razlogov za prenovo kurikuluma za vrtce**

|  |  |  |
| --- | --- | --- |
| Čas  | Vsebina  | Oblika  |
| 15.30 - 17.00 | Informacija o aktualni prenovi Kurikuluma z vrtcePredstavitev *Izhodišč za prenovo Kurikuluma za vrtce (2022)* | Predavanja in delavnice |
| 17.00 - 17.15  | odmor |  |
| 17.15 - 18.45 | Teoretska spoznanja o razvoju in učenju malčkov/otrokVpliv kurikuluma na kakovost izvedbenega kurikuluma | Predavanja in delavnice |

Prvi del srečanja bosta izvajali svetovalki Oddelka za predšolsko vzgojo: mag. Janja Cotič Pajntar in Nives Zore ter nekateri člani kurikularnih komisij za prenovo kurikuluma.

2. del študijskega srečanja (v živo): **Predstavitev primerov izvedbenega kurikuluma iz vrtčevske prakse**

|  |  |  |
| --- | --- | --- |
| Čas | Vsebina | Oblika |
| 15.30 - 16.00 | Izvedbeni kurikulum v vrtcu:* Spodbujanje pismenosti v vrtcu in trajnostni razvoj
* Zdravje, dobro počutje otrok in dnevna rutina v vrtcu
* Ustvarjalnost in iniciativnost otrok
 | Teoretična izhodišča   |
| 16.00 - 17.00 | Predstavitve primerov iz prakse in delavnice |
| 17.00 - 17.30 | Odmor |
| 17.30 - 19.00  | Nadaljevanje vsebine | Predstavitve primerov iz prakse in delavnice |

Drugi del študijskega srečanja bodo izvajale svetovalke Oddelka za predšolsko vzgojo: Edita Bah Berglez, Lidija Jerše, Helena Klobasa, mag. Tamara Malešević, Marija Sivec, dr. Petra Štirn Janota ter strokovni delavci vrtcev, ki bodo predstavili primere iz prakse.